Hvad var Plinius den yngres holdning til sociale skel? 


Domitian var kejser, da Plinius som ung mand gjorde karriere. Ifølge alle kilder, også Plinius selv, var Domitian en yderst brutal despot, der blev myrdet i år 96. Efterfølgeren hed Nerva, og to år senere kom Trajan på tronen; begge blev hyldet for at have genoprettet frihed og retfærdighed. Alle bevarede skrifter af Plinius er skrevet efter Domitians fald. Plinius skriver meget om den nye, frie tid i kontrast til uhyggen og utrygheden under Domitian. Påfaldende nok skriver han ikke noget om, hvordan han kunne stige så hurtigt i graderne - eller om alle de vigtige opdrag han blev betroet - under netop Domitian. Derimod omtaler han, at han nær var faldet i unåde, fordi man i Domitians efterladte papirer fandt et klageskrift mod kejseren med hans navn. Han kan lyde som noget af en vendekåbe. I et brev til en ven, der skulle blive guvernør i provinsen Baetica (= det sydlige Spanien), skriver Plinius, at man skal være retfærdig mod lokalbefolkningen, men først og fremmest tage sig af honestissimi (= de mest ansete). Det var kun en fordel at stå sig med de ubemidlede, minores, men det måtte ikke være på de ledendes bekostning. At udjævne sociale skel var for ham en stor uretfærdighed mod de bedrestillede. Selv havde Plinius to villaer ved Rom, en i Toscana og en nær Ostia, med en stor stab på hvert sted, som holdt huset pænt i stand, hvis ejeren pludselig skulle dukke op. Både slaver og frigivne i husholdningerne kaldte Plinius mei, i betydningen "de, der er mine/hører mig til". Ellers på latin bruges ordet om "mine nærmeste", "min familie", "mit parti", "mine tilhængere". Men for Plinius var mei åbenbart dem, han havde omkring sig i hverdagen; hans lille hof af ufrie og ansatte. Plinius passede godt på dem, og i et brev omtaler han sin frigivne, skuespilleren Zosimus, der blev alvorlig syg, så Plinius fik ham sendt til Egypten for at komme sig, sandsynligvis af tuberkulose. Et andet brev handler om at flere af mei er døde af sygdom. De var unge, og Plinius trøster sig med, at han i hvert fald nåede at frigive dem, selv om de ikke var gamle. Han havde også givet sine slaver ret til at bestemme, hvem der skulle få deres ejendele efter dem, så længe det var nogle af de andre i Plinius' stab. I et brev beder han sin svigermor Celerina om at gøre ham den tjeneste at besøge hans villaer en gang, så hans slaver må tage sig sammen; for de er blevet forvænt med en venlig husbond, mener han.
Simple Plan har stærkt forbundet til What's New, Scooby-Doo? De indspillede intro-sangen (skrevet af Rich Dickerson) og kommer selv til syne i episoden "Simple Plan and the invisible Madman." Få af deres sange optrådte også i filmene Scooby-Doo og Scooby-Doo 2: Monsters Unleashed.